De ce l-a numit presa din Grecia pe Răzvan Lucescu "Mourinho al săracului"
PAOK Salonic a învins miercuri, pe teren propriu, scor 4-1, gruparea Panathinaikos Atena, în penultima etapă din play-off-ul campionatului grec.
Olympiacos Pireu a dispus cu 2-0 de AEK Atena, ajutând astfel, pe PAOK Salonic. Răzvan Lucescu şi elevii săi aveau nevoie de victorie cu Panathinaikos pentru a rămâne la mâna lor în lupta pentru titlu.
PAOK este lider în clasament, înaintea ultimei etape, cu 77 de puncte. Pe locul secund se află AEK Atena, cu 75 de puncte.
În ultima etapă, decisivă pentru titlu, PAOK dispută derby-ul oraşului Salonic, în deplasare, la Aris, în timp ce AEK joacă acasă, cu Lamia.
Ce a scris presa din Grecia despre Răzvan Lucescu
Jurnaliștii de la gazzetta.gr l-au comparat pe tehnicianul român cu Jose Mourinho, din mai multe considerente.
"Este cineva care consideră că după cele trei victorii consecutive, pe teren propriu, cu AEK, Olympiakos și Panathinaikos, PAOK nu merită să câștige campionatul?
Cel mai mare cadou al lui PAOK este răbdarea. Cu cel mai mic buget dintre cele patru, fără transferuri substanțiale în ianuarie, cu egalul cu Lamia... Totuși, a ridicat capul. A ajutat-o că nu a fost favorită.
Mendilibar (n.r.-antrenorul lui Olympiakos) este antrenorul sezonului, dar PAOK este echipa cu cea mai mare realizare a sezonului și asta se datorează într-o mare parte lui 'Mourinho al săracului': neplăcut de mulți, dar meritoriul Răzvan Lucescu", a scris sursa citată.
Urmăriți SPORT.RO și pe Google News